bluuebunny/crossref_metadata_2025 huggingface dataset:
Ο ρόλος των διεθνών προτύπων χρηματοοικονομικής πληροφόρησης στις άμεσες ξένες επενδύσεις
Authors: Δασκαλόπουλος Ευάγγελος
Published: September 2021

Η παρούσα διατριβή είναι μια από τις λίγες μελέτες που έχει ως σκοπό τη διερεύνηση της επίδρασης των ΔΠΧΠ στις ΑΞΕ. Το θεωρητικό πλαίσιο προσεγγίζεται από το υπόδειγμα O.L.I. του Dunning. Η έρευνα πραγματοποιείται σε δείγμα 142 χωρών που περιλαμβάνει ανεπτυγμένες και αναπτυσσόμενες οικονομίες την περίοδο 1996-2014. Επίσης είναι από τις ελάχιστες μελέτες αν όχι η μοναδική που εξετάζει την επίδραση των ΔΠΧΠ στις ΑΞΕ την περίοδο της οικονομικής κρίσης 2007-2011 κάτι που δίνει ξεχωριστή σημασία στην έρευνα μας. Ταυτόχρονα με την εξέταση της επίδρασης της υιοθέτησης των ΔΠΧΠ από μία χώρα στις ΑΞΕ εξετάζουμε την επίδραση αρκετών παραγόντων στις ΑΞΕ. Στην παρούσα διατριβή χρησιμοποιήθηκαν και αναλύθηκαν δεδομένα πάνελ. Στην μεθοδολογία χρησιμοποιήθηκαν το μοντέλο σταθερών επιδράσεων, το μοντέλο τυχαίων επιδράσεων, ο έλεγχος Hausman, η ανάλυση κυριοτέρων συνιστωσών και η μέθοδος βοηθητικών μεταβλητών. Τα βασικά συμπεράσματα είναι ότι η υιοθέτηση των ΔΠΧΠ από μία χώρα σχετίζεται θετικά με τις ΑΞΕ. Αυτό συμβαίνει στις αναπτυσσόμενες χώρες κατά κύριο λόγο αλλά και στις ανεπτυγμένες. Παράλληλα το ΑΕΠ, η ανεργία, η διαφθορά και το μορφωτικό επίπεδο συμπεριλαμβάνονται στους παράγοντες που επιδρούν στις ΑΞΕ. Τέλος παρατηρήσαμε την σχέση της πιστοληπτικής αξιολόγησης και των ΔΠΧΠ.
Η ανάπτυξη των ΜΜΕ (18ος-21ος αιώνας)
Authors: Ποταμιάνος Αντώνιος
Published: September 2021

Στη διατριβή αυτή επιχειρήθηκε μια ιστορική μελέτη της εξελικτικής πορείας των ΜΜΕ σε συνδυασμό την εξέλιξη του κεφαλαιοκρατικού κοινωνικοοικονομικού συστήματος, με στόχο να αναλυθούν οι δυναμικές που μεταμορφώνουν το πεδίο επικοινωνίας σε σχέση με τη μορφή που είχε έως τα τέλη του 20ου αιώνα. Αξιοποιήθηκε ένα θεωρητικό πλαίσιο το οποίο παρέχει τη δυνατότητα ιστορικής ανάλυσης της εξελικτικής πορείας των ΜΜΕ, προσφέροντάς μας ταυτόχρονα τη δυνατότητα να μελετάμε αυτή την πορεία σε συνδυασμό με το ιστορικό πλαίσιο. Βασικό στοιχείο του θεωρητικού πλαισίου της διατριβής, είναι ότι εξετάζει τα ΜΜΕ ως υποσυστήματα της επικοινωνιακής δικτύωσης του κεφαλαιοκρατικού συστήματος. Κρίθηκε επίσης απαραίτητο, το θεωρητικό αυτό πλαίσιο να δίνει τη δυνατότητα κριτικής ανάδειξης των πολιτικών διλημμάτων που συνδέονται με τα ΜΜΕ και το ρόλο τους στο πολιτικοοικονομικό πεδίο. Με δεδομένη και την επιστημονική μας ειδίκευση, το επιστημονικό πεδίο που δίνει τη δυνατότητα ιστορικών αναλύσεων και ανάδειξης των ηθικών διλημμάτων στην πολιτική και την οικονομική ζωή, είναι η πολιτική οικονομία. Στο χώρο των σπουδών επικοινωνίας η σχετική επιστημονική προσέγγιση είναι η προσέγγιση της πολιτικής οικονομίας των μέσων επικοινωνίας.
Σύνθεση και χαρακτηρισμός συμπλόκων στοιχείων μεταπτώσεως με παράγωγα του βενζοθειαζολίου
Authors: Μαυροειδή Βαρβάρα
Published: September 2021

Στην παρούσα διδακτορική διατριβή συνετέθησαν δύο υποκαταστάτες που φέρουν την αντικαρκινική ομάδα του 2-(4΄-αμινοφαινυλο)βενζοθειαζολίου συνδεδεμένη, μέσω ανθρακικής αλυσίδας, με την 2-αμινομεθυλοπυριδίνη. Τα ανωτέρω συμπλέχθηκαν επιτυχώς με Pd(II), Pt(II) και Cu(II) και ακολούθησε χαρακτηρισμός των υποκαταστατών και των συμπλόκων με διάφορες φασματοσκοπικές μεθόδους (IR, NMR, MS, UV-Vis και EPR). Σε συνέχεια της μελέτης, πραγματοποιήθηκε η διερεύνηση της αλληλεπίδρασης των ενώσεων με το CT-DNA, με τη χρήση του κυκλικού διχρωϊσμού (CD),φασματοσκοπίας υπεριώδους-ορατού (UV-Vis), φθορισμού, ιξωδομετρίας και μελετών θερμικής μετουσίωσης. Τα αποτελέσματα ανέδειξαν την ικανότητατων υποκαταστατών αλλά και των αντίστοιχων συμπλόκων να αλληλεπιδρούν ισχυρά με το DNA. Ο συνεργιστικός τρόπος δράσης των υπό μελέτη ενώσεων περιλαμβάνει αλληλεπίδραση μέσω δέσμευσης στις αύλακες τουDNA και μη κλασσικής παρεμβολής και, ενώ επιπροσθέτως για τα σύμπλοκα προτείνεται και ομοιοπολική αλληλεπίδραση των μετάλλων με το DNA.Τέλος, αξιολογήθηκε η in vitro βιολογική τους δράση, σε δυο ανθρώπινες καρκινικές κυτταρικές σειρές μαστού (MCF-7 και ΜDA-MB-231) και στη φυσιολογική ανθρώπινη σειρά ινοβλαστών δέρματος DSF. Τα πρoκαταρκτικά βιολογικά αποτελέσματα είναι ιδιαιτέρως ενθαρρυντικά αφού διαπιστώθηκε εκλεκτική κυτταρική πρόσληψη και αυξημένη κυτταροτοξική δράση των υπό μελέτη ενώσεων στις δοκιμαζόμενες καρκινικές κυτταρικές σειρές μαστού.
Σύμπλοκα των στοιχείων μεταπτώσεως με τετραθειομεταλλικά ανιόντα
Authors: Ξαμωνάκη Νικολέττα
Published: September 2021

Στην παρούσα διατριβή παρουσιάζεται η σύνθεση και η μελέτη, μεφασματοσκοπικές μεθόδους (UV-Vis και 31P NMR) και κυκλική βολταμμετρία συμπλόκων του Rh(I) με τετραθειομολυβδαινικά και τετραθειοβολφραμικά διανιόντα με βοηθητικούς υποκαταστάτες εμπορικά διαθέσιμους φωσφίτες, 1,5-κυκλοοκταδιένιο ή/και φωσφίνες και διφωσφίνες. Η σύσταση των μονοανιοντικών συμπλόκων του τύπου[L2Rh(μ-S)2MS2] - (M=Mo, W) προσδιορίσθηκε με μετρήσεις ESI-MS. Επιλύθηκαν οι κρυσταλλικές δομές των συμπλόκων [{(P(OEt)3)2Rh}2(μ-WS4)] και[{(P(OiPr)3)2Rh}2(μ-WS4)], τα οποία κρυσταλλώνονται στην ίδια ομάδα χώρου C2/c(Z=4) με διαστάσεις στοιχειώδους κυψελίδας a=17,642(3) Å, b=19.358(3) Å,c=16,002(2) Å και a=20,587(3) Å, b=19.425(3) Å, c=17,698(3) Å, αντιστοίχως. Οι δομές των δύο συμπλόκων δείχνουν δύο επίπεδα τετραγωνικά θραύσματα ροδίου με δύο φωσφίτες, τα οποία γεφυρώνονται από τα άτομα θείου ενός μ-τετραθειοβολφραμικούδιανιόντος.Έγινε λεπτομερής υπολογιστική (DFT) μελέτη της δομής των συμπλόκων[(P(OPh)3)2Rh(μ-S)2MoS2]- και [(COD)Rh(μ-S)2WS2]- η οποία απεκάλυψε την ύπαρξη εκτεταμένου ηλεκτρονικού απεντοπισμού καθ΄ όλη την έκταση των τετραμελών δακτυλίων Rh(μ-S)2M (M=Mo,W) και συνεπώς τη δυνατότητα ηλεκτρονικής επικοινωνίας μεταξύ των μεταλλικών κέντρων. Το ηλεκτρονικό φάσμα του [(COD)Rh(μS)2WS2]− μελετήθηκε με υπολογισμούς TDDFT και η κύρια ταινία απορρόφησης στην ορατή περιοχή αποδόθηκε στην μετάπτωση μεταφοράς ηλεκτρονίου ν(Rh→W), η οποία είναι μία μετάπτωση HOMO-LUMO.Για τα διμεταλλικά και τριμεταλλικά σύμπλοκα των τύπων [L2Rh(μ-S)2MS2]− και [{L2Rh}2(μ-ΜS4)] (Μ=Μο,W και L=P(OPh)3, P(O-o-CH3C6H4)3, P(OMe)3, P(OEt)3,P(Oi Pr)3), βρέθηκε ότι οι πειραματικές τιμές των ηλεκτρονικών μεταπτώσεων ν(Rh→M)(M=Mo ή W) συσχετίζονται γραμμικά με την ηλεκτρονική παράμετρο του Tolman (ΤΕΡ)και ότι αποτελούν καλώς καθορισμένες ηλεκτρονικές παραμέτρους υποκαταστατών, οι οποίες περιγράφουν την καθαρή δοτική ικανότητα των φωσφιτών. Mέσω της μελέτης της μεταβολής της ∆δ(31P) και της 1J(Rh-P) των ανωτέρω συμπλόκων, συναρτήσει των ηλεκτρονικών παραμέτρων της μεθόδου QALE, χd, πp καιEar επετεύχθη η απόδοση των σ και π επιδράσεων των υποκαταστατών στις ανωτέρω 31Ρ NMR παραμέτρους.
Απόψεις δασκάλων για τον θεσμό του σχολικού συμβούλου πρωτοβάθμιας εκπαίδευσης σε θέματα γενικής και ειδικής αγωγής και εκπαίδευσης
Authors: Λίβερη-Καντερέ Αναστασία
Published: September 2021

Σε αυτή τη διδακτορική διατριβή μελετήθηκαν οι απόψεις (οι προτεραιότητες, οι εμπειρίες και οι αντιλήψεις) των δασκάλων σχετικά με το θεσμό και τη λειτουργία του Σχολικού Συμβούλου Π.Ε.70 (Σ.Σ.). Στην έρευνα συμμετείχαν δάσκαλοι γενικών Δημοτικών Σχολείων Νησιωτικής περιοχής της Ελλάδας και είναι δειγματοληπτική σε σχέση με το συνολικό αριθμό δασκάλων της Ελλάδας. Ακολουθείται στατιστική και διμεταβλητή ανάλυση σε σχέση με τα πεδία δραστηριοτήτων και τα επιμέρους ερευνητικά ερωτήματα τους αλλά και ποσοτική σε σχέση με τις ελεύθερες απαντήσεις που αφορούν προσωπική εμπειρία και γενικές απόψεις.Τα ερευνητικά ερωτήματα αφορούν α) τις απόψεις των δασκάλων σε κάθε μία από τις ερωτήσεις ανά εξεταζόμενο πεδίο, που αφορά τον τρόπο συνεργασίας με τον Σ.Σ. Π.Ε.70 και συγκεκριμένα: σε σχέση με τη σχολική τάξη, με τη σχολική μονάδα, με την αξιολόγηση εκπαιδευτικού έργου, με τους γονείς των μαθητών της περιφέρειάς του, με τη συνεκπαίδευση μαθητών με ειδικές εκπαιδευτικές ανάγκες στη γενική τάξη, με την επιμόρφωση των εκπαιδευτικών, αλλά και β) τις προσωπικές εμπειρίες των δασκάλων, τις σχετικές με τη βοήθεια ή όχι, που δέχτηκαν από τους Σ.Σ. στο πλαίσιο άσκησης των καθηκόντων τους ως δασκάλων γενικής τάξης.Τα αποτελέσματα έδειξαν ότι ο Σ.Σ. εξακολουθεί ( το 2012) να είναι πολύτιμος συνεργάτης των δασκάλων και αποδεκτός σε όλα τα πεδία συνεργασίας μαζί τους.
Η σημασία του Β στην αύξηση και ανάπτυξη των φυτών πιπεριάς
Authors: Σαράφη Ελεάνα
Published: September 2021

Μελετήθηκε η αντίδραση 10 εμπορικών ποικιλιών πιπεριάς (Capsicum annuum L.) σε συγκεντρώσεις Β 0,5-10 mg L-1 και για διάστημα 20, 40 και 70 ημερών καθώς και η συμβολή της μελατονίνης (MEL), της ρεσβερατρόλης (RES) και του εμβολιασμού στην αντιμετώπιση των δυσμενών επιδράσεων της τοξικότητας Β. Από τα αποτελέσματα προέκυψε σημαντική γενοτυπική παραλλακτικότητα ως προς την αντοχή στο Β ανάμεσα στις 10 ποκιλίες πιπεριάς που μελετήθηκαν (Arlequin, Century, Twingo, Imperial, Balga, Bilber, Gabryel, Odysseo, Salomon και Blazer). Οι ποικιλίες Arlequin, Imperial και Century συσσώρευσαν τη μέγιστη ποσότητα (mg Β/φυτό) Β και δεν ήταν ανεκτικές στο Β. Επιπλέον, η ποικιλία Arlequin είχε τη χαμηλότερη τιμή BUE. Η περιοχή της τοξικότητας Β σε φυτά πιπεριάς παρατηρήθηκε στα φύλλα, όπου συσσωρεύτηκε σημαντική ποσότητα, ενώ οι ρίζες διατήρησαν χαμηλότερη συγκέντρωση Β. Η συγκέντρωση Β στο θρεπτικό διάλυμα τροποποιεί τη συγκέντρωση των ανόργανων στοιχείων στα φύλλα και τις ρίζες, ανάλογα με την ποικιλία και τη διάρκεια έκθεσης στο Β. Σε διάστημα 10 εβδομάδων, σε χαμηλές συγκεντρώσεις Β, η συνολική απορρόφηση των θρεπτικών στοιχείων (mg/φυτό) εκτός του Β, ήταν μεγαλύτερη και αυτό εξαρτιόταν από τον γενότυπο. Υψηλές συγκεντρώσεις Β μείωσαν την απορρόφηση όλων των θρεπτικών στοιχείων ενώ η απορρόφηση Β αυξήθηκε με αύξηση του Β στο θρεπτικό διάλυμα. Για τη βέλτιστη ανάπτυξη των φυτών και τη μέγιστη απορρόφηση των θρεπτικών στοιχείων, η συγκέντρωση Β στο θρεπτικό διάλυμα δεν πρέπει να υπερβαίνει το 1 mg L-1. Με την αύξηση της συγκέντρωσης του Β στο διάλυμα απαιτήθηκε περισσότερη ποσότητα Β για την παραγωγή 1 g Ξ.Β πιπεριάς, συνεπώς χαμηλότερη αποτελεσματικότητα χρήσης Β. Με την εφαρμογή 100 μΜ RES ή 1 μΜ MEL αποφεύχθηκαν τα συμπτώματα τοξικότητας Β, η μείωση του ρυθμού φωτοσύνθεσης και η μείωση της ανάπτυξης ενώ η συγκέντρωση Β στα φύλλα και στους καρπούς μετριάστηκε. Τέλος, τα εμβολιασμένα φυτά απορροφούν λιγότερο Β πιθανώς λόγω απόκλισης μεταφοράς κάποιας ποσότητας Β μειώνοντας τη συγκέντρωσή του στα φύλλα. Αυτό πιθανότατα οφείλεται στο υποκείμενο, την ποικιλίες-εμβόλιο ή τη ζώνη εμβολιασμού.
Ανάλυση χρονικών και χωρικών προτύπων επιδημικών δεδομένων
Authors: Δούκισσας Λεωνίδας
Published: September 2021

Οι μεταδιδόμενες ασθένειες συνεχίζουν να προκαλούν επιδημίες λαμβάνοντας μεγάλες διαστάσεις και προσβάλλοντας σημαντικό τμήμα του πληθυσμού. Συχνά, εποχιακές επιδημίες, όπως η γρίπη A(H1N1)pdm09, προκαλούν δεκάδες θανάτους. Ο βασικός στόχος της παρούσας διατριβής είναι: η κατανόηση του φαινομένου μίας επιδημίας, η χωροχρονική της εξέλιξη καθώς και οι επιπτώσεις της στον πληθυσμό ώστε να ενημερωθούν οι αρμόδιοι άσκησης πολιτικής υγείας, να λάβουν τα κατάλληλα μέτρα και να εφαρμόσουν τις κατάλληλες πολιτικές για την καλύτερη πρόληψη και αντιμετώπιση μελλοντικών επιδημιών. Για την επίτευξη του στόχου αυτού, πραγματοποιήθηκε χωρική στατιστική ανάλυση και χαρτογράφηση επιδημικών δεδομένων και πιο συγκεκριμένα της πανδημικής γρίπης A(H1N1)pdm09. Στο πλαίσιο αυτό, αναλύονται χωρικά δεδομένα θανάτων, κρουσμάτων, μαθητικών απουσιών και κλειστών σχολείων με τις κατάλληλες κάθε φορά μεθόδους χωρικής ανάλυσης και γεωστατιστικής. Η ανωτέρω γρίπη εξαπλώθηκε με μεγάλη ταχύτητα κατά τη χρονική περίοδο 2009 - 2010 και αποτέλεσε ένα δύσκολο σημείο διαχείρισης τόσο στο ιατρικό προσωπικό και τις υποδομές όσο και στους υπεύθυνους άσκησης πολιτικής σε εθνικό και διεθνές επίπεδο. Οι βασικές πηγές αξιοποίησης δεδομένων είναι ο Παγκόσμιος Οργανισμός Υγείας (Π.Ο.Υ), το Ευρωπαϊκό Κέντρο Ελέγχου και Πρόληψης Νοσημάτων, το Κέντρο Ελέγχου και Πρόληψης Νοσημάτων (ΚΕΕΛΠΝΟ) σε συνεργασία με το Υπουργείο Παιδείας και το Ιδρυμα Τεχνολογίας και Έρευνας Πάτρας. Κατά τα πρώτα στάδια εξέλιξης μιας νέας πανδημίας του ιού της γρίπης A(H1N1) ο έγκαιρος χωρικός εντοπισμός περιοχών με υψηλή συγκέντρωση κρουσμάτων, μαθητικών απουσιών, κλειστών σχολείων, θανάτων και εμβολιαστικής κάλυψης αποτελεί πολύτιμη πηγή έγκαιρης αξιολόγησης της υπάρχουσας κατάστασης από τους υπεύθυνους άσκησης πολιτικής καθώς και ταχείας παρέμβασης.
Μοντελοποιήση κυτταρικής απόκρισης με μεθόδους βελτιστοποιήσης
Authors: Σακελλαρόπουλος Θεόδωρος
Published: September 2021

Η εν λόγω διδακτορική διατριβή πραγματεύεται την μοντελοποίηση κυτταρικών σηματοδοτικών μονοπατιών με χρήση μεθόδων βελτιστοποίησης, με σκοπό την κατανόηση της διαφοροποίηση των κυττάρων μεταξύ φυσιολογικών και παθολογικών καταστάσεων και εφαρμογές στη συστημική φαρμακολογία. Ο υποψήφιος διδάκτωρ ανέπτυξε μεθόδους Ακέραιου Γραμμικού Προγραμματισμού (ΑΓΠ/ILP) για να εξερευνήσει συστηματικά την συνδεσμολογία των κόμβων που απαρτίζουν το δίκτυο μονοπατιών και να προτείνει μοντέλα που περιγράφουν συσχετίσεις που έχουν παρατηρηθεί πειραματικά. Οι αλγόριθμοι που αναπτύχθηκαν παρέκαμψαν μερικούς σημαντικούς περιορισμούς που είχαν παραδοσιακά οι σχετικοί αλγόριθμοι που έκαναν χρήση ILP τεχνικών όπως η αδυναμία μοντελοποίησης πειραμάτων με άγνωστη αρχική κατάσταση, η αδυναμία να εξερευνήσουν κυκλικά δίκτυα καθώς και η έμμεση μοντελοποίηση της παρουσίας ή μη σχετικών πρωτεϊνών. Κατά τη διάρκεια της διατριβής του ο υποψήφιος διδάκτωρ χρησιμοποίησε τους αλγόριθμους αυτούς για να μελετήσει ποικίλα βιολογικά φαινόμενα όπως η μεταφρασιμότητα των σηματοδοτικών δικτύων μεταξύ ποντικών και ανθρώπων, οι μηχανισμοί με τους οποίους διάφορα φάρμακα προκαλούν βλάβη στον πνεύμονα, κοινά μοτίβα τοξικότητας φαρμάκων σε διαφορετικά όργανα καθώς και η κυτταρική γήρανση. Αποτελέσματα της έρευνας αυτής δημοσιεύτηκαν σε έγκριτα επιστημονικά περιοδικά και διεθνή συνέδρια.
Τροποποίηση στα λιπίδια του τροφογενούς βακτηρίου Listeria monocytogenes σε απόκριση διαφόρων πειραματικών συνθηκών
Authors: Μπερμπέρι Ανίτα
Published: September 2021

Το βακτήριο Listeria monocytogenes είναι διαδεδομένο σε μια ποικιλία τροφίμων και έτοιμων προς κατανάλωση προϊόντων δημιουργόντας ένα σοβαρό πρόβλημα δημόσιας υγείας. Οι ικανότητες του L. monocytogenes να προσαρμόζεται σε χαμηλή θερμοκρασία, χαμηλό ρΗ, υψηλή ωσμωτική πίεση, να αντέχει παράγοντες καθαρισμού και απολύμανσης και να εκτελεί διασταυρούμενη προστασία, σε συνδυασμό με την ικανότητα να σχηματίζει βιοφίλμ, του επιτρέπουν να επικρατήσει στην κοινές τεχνικές της ασφάλειας των τροφίμων.Ο στόχος της διατριβής αυτής ήταν η αποσαφήνιση των τροποποιήσεων που επέρχονται στη λιπιδική σύσταση της μεμβράνης του βακτηρίου L. monocytogenes κατά την προσαρμογή του στις συνθήκες παρασκευής και συντήρησης τροφίμων και συγκεκριμένα, ενός εργαστηριακά παρασκευασμένου μαλακού τυριού (τύπου φέτα). Η αποσαφήνιση αυτή θα έχει ως απόρροια τη βαθύτερη κατανόηση των μηχανισμών προσαρμογής του παθογόνου στις δυσμενείς συνθήκες.Tα αποτελέσματα δείχνουν ότι η L. monocytogenes ούσα παρούσα στο γάλα (5 log cfu/ml) μπορεί να επιβιώσει κατά την παρασκευή και την αποθήκευση του τυριού. Μολονότι το επίπεδο επιβίωσης των καταπονημένων κυττάρων (3 log cfu/g) του βακτηρίου διέφερε από αυτό των βέλτιστων (7 log cfu/g), συνεχίζει να είναι άνω του επιτρεπόμενου ορίου σε όλη την περαματική διάρκεια αποθήκευσης. Επιπλέον, η προïστορία των κυττάρων που επιμολύνουν το τρόφιμο έχει επίδραση στην συμπεριφορά τους κατά την αποθήκευση του τυριού. Το βακτήριο για να διατηρήσει τη βέλτιστη ρευστότητα στις μεμβράνες, φαίνεται να ακολουθεί διαφόρους τρόπους σε συνάρτηση του χρόνου και της προïστορίας του. Τα κύτταρα, τα οποία πριν την επιμόλυνση είχαν αναπτυχθεί σε βέλτιστες συνθήκες, αυξάνουν τα λιπαρά οξέα ευθείας αλυσίδας (SCFA) εις βάρος των λιπαρών οξέων διακλαδιζόμενης αλυσίδας (BCFA), χωρίς να μεταβάλλουν τον λόγο των διακλαδιζομένων br-C15:0 προς br-C17:0 λιπαρών οξέων και τον λόγο των iso προς anteiso λιπαρών οξέων διατηρώντας τις αλλαγές αυτές καθ’ όλο το πειραματικό διάστημα. Διαφορετικό τρόπο ακολουθούν τα κύτταρα που είχαν αρχικά αναπτυχθεί σε συνθήκες καταπόνησης. Η ισορροπία μεταξύ ρευστής και συμπαγούς φάσης της μεμβράνης επιτυγχάνεται τώρα όχι μόνο με τη μεταβολή στα SCFA, αλλά και με τις μεταβολές στους λόγους br-C15:0 προς br-C17:0 και iso προς anteiso λιπαρών οξέων.
Οικολογία και συμπεριφορά σαυρών του είδους Acanthodactylus schreiberi σε θινικό οικοσύστημα της Κύπρου
Authors: Ζώτος Σάββας
Published: September 2021

Στόχος της παρούσας διδακτορικής διατριβής είναι η σφαιρική μελέτη στοιχείων οικολογίας και συμπεριφοράς του προστατευόμενου είδους Acanthodactylus schreiberi (υποείδος A. s. schreiberi) στην Κύπρο και η πλήρωση των κενών γνώσης που υπάρχουν για το είδος αυτό. Η γνώση που θα προκύψει μέσα από την παρούσα διατριβή αναμένεται να αξιοποιηθεί από την ερευνητική κοινότητα και τα αρμόδια κυβερνητικά τμήματα για την αποτελεσματικότερη διαχείριση και προστασία, τόσο του ίδιου του είδους, όσο και των ευαίσθητων θινικών οικοσυστημάτων τα οποία αποτελούν το βασικό ενδιαίτημα στο οποίο απαντάται. Για την πραγματοποίηση της παρούσας μελέτης, εξετάστηκαν επισταμένα αντιπρόσωποι του είδους σε θινικό παράκτιο οικοσύστημα του νησιού (νότια της ακτής Lady’s mile στην επαρχία Λεμεσού). Οι δειγματοληψίες ξεκίνησαν τον Μάρτιο του 2007 και συνεχίστηκαν μέχρι και τον Ιούνιο του 2011. Κατά τη διάρκεια των δειγματοληψιών υλοποιούντο μηνιαίες επισκέψεις, διάρκειας 3-6 ημερών, στην περιοχή μελέτης, κατά τις περιόδους δραστηριότητας των σαυρών (άνοιξη, καλοκαίρι, φθινόπωρο). Πέραν της μελέτης που πραγματοποιήθηκε στο θινικό οικοσύστημα, πραγματοποιήθηκαν και δειγματοληψίες σε δασικό οικοσύστημα στην περιοχή του Τροόδους (βορειοδυτικά του δασικού σταθμού Πλατανιών) κατά τις εαρινές περιόδους του 2009 και 2010 για σκοπούς σύγκρισης της αναπαραγωγικής στρατηγικής ανάμεσα σε πληθυσμό θινικού και πληθυσμό δασικού οικοσυστήματος. Κατά τη διάρκεια των εργασιών πεδίου, άτομα του πληθυσμού συλλαμβάνονταν (με τη μέθοδο ψαρέματος αλλά και μέσω παγίδων παρεμβολής) και σημαίνονταν (μόνιμο και παροδικό μαρκάρισμα), ενώ καταγράφονταν τα μορφομετρικά τους χαρακτηριστικά και η θερμοκρασία (των ατόμων και του περιβάλλοντος), και γινόταν λήψη φωτογραφιών από διάφορα μέρη του σώματος τους. Παράλληλα πραγματοποιείτο και παρακολούθηση της κίνησης των ατόμων στο πεδίο για εντοπισμό στοιχείων που αφορούν την έκταση του ζωτικού χώρου ενώ μέσω ελεγχόμενων αντιπαραθέσεων λαμβάνονταν στοιχεία για την προάσπιση του χώρου αυτού. Πέραν των εργασιών πεδίου, για τις ανάγκες μελέτης της αναπαραγωγικής στρατηγική πραγματοποιήθηκε μεταφορά εγκυμονούντων θηλυκών ατόμων στο εργαστήριο όπου και ωοαπόθεσαν. Τα αυγά εκκολάφτηκαν υπό ελεγχόμενες συνθήκες και εξετάστηκε ο ρυθμός αύξησης και η μεταβολή των χαρακτηριστικών των νεογέννητων ατόμων στο εργαστήριο πριν την απελευθέρωσή τους. Μέσα από την παρούσα διατριβή μπόρεσαν να εξαχθούν λεπτομερείς πληροφορίες αναφορικά με την μορφολογία των ατόμων του είδους, την πυκνότητα που εμφανίζει ο μελετηθείς πληθυσμός και το ποσοστό αναγέννησης ουρών σε ένα σχετικά αδιατάρακτο θινικό οικοσύστημα. Παράλληλα εξετάστηκε η διατροφή και η στρατηγική θήρευσης του, αλλά και στοιχεία αναφορικά με την θερμική οικολογία του είδους, την αναπαραγωγική στρατηγική, τον ρυθμό αύξησης και το προσδόκιμο ζωής. Τέλος εκτιμήθηκε η έκταση που καταλαμβάνει ο ζωτικός χώρος των ατόμων του πληθυσμού και η παρουσία συμπεριφοράς προάσπισης αυτού έναντι ανταγωνιστών. […]
Μελέτη της ανατομίας των μεσοσπονδύλιων διαστημάτων της αυχενικής, θωρακικής και οσφυϊκής μοίρας της σπονδυλικής στήλης με τη χρήση σύγχρονων απεικονιστικών μεθόδων
Authors: Φύλλος Απόστολος
Published: September 2021

Στόχος της παρούσας μελέτης ήταν η μέτρηση και καταγραφή των διαστάσεων του φυσιολογικού μεσοσπονδυλίου διαστήματος (πρόσθιο μεσαίο, οπίσθιο ύψος και προσθιοπίσθια διάμετρος) σε μέσες οβελιαίες τομές Τ2 ακολουθίας σε μαγνητική τομογραφία (MRI). Επιπλέον, οι σχέσεις των μεσοσπονδυλίων διαστημάτων εκφράστηκαν μέσω απεικονιστικών δεικτών (disc height index – DHI και μέσο ύψος) και τα αποτελέσματα της μελέτης συσχετίστηκαν με κλινικές εφαρμογές. Από μια βάση δεδομένων ακτινολογικού κέντρου, συγκεντρώθηκαν και αξιολογήθηκαν αναδρομικά συνολικά 500 MRI αυχενικής (ΑΜΣΣ), θωρακικής (ΘΜΣΣ) και οσφυϊκής μοίρας (ΟΜΣΣ). Ως κριτήρια αποκλεισμού χρησιμοποιήθηκαν: η ύπαρξη σκολίωσης, μεσοσπονδύλιοι δίσκοι με εκφύλιση κατά Pfirrmann σταδίου ΙΙΙ ή μεγαλύτερη, οποιαδήποτε μορφής δισκοκήλη, η ύπαρξη όζων του Schmorl, η εμφάνιση αλλαγών τύπου Modic, η παρουσία συγγενών ανωμαλιών, προηγούμενα σπονδυλικά κατάγματα, η παρουσία όγκων και προηγούμενες χειρουργικές επεμβάσεις. Από αυτές επελέγησαν 40 MRI ΑΜΣΣ, 20 MRI ΘΜΣΣ και 51 MRI ΟΜΣΣ για να πραγματοποιηθούν οι μετρήσεις. Τα αποτελέσματα κατηγοριοποιήθηκαν ανά μοίρα της σπονδυλικής στήλη. Παράλληλα, μελετήθηκε προοπτικά η επίδραση συγκεκριμένου βάρους σε σακίδιο ράχης (10% του σωματικού βάρους) από 10 υγιείς εθελοντές (ηλικιακό εύρος 18-28 έτη). Πραγματοποιήθηκε πρωινή MRI χωρίς την επίδραση βάρους ως αναφορά και απογευματινή MRI ύστερα από 6ωρη εφαρμογή του βάρους με φυσιολογική δραστηριότητα των εθελοντών. Μετρήθηκε το ανάστημα και οι διαστάσεις κάθε μεσοσπονδύλιου διαστήματος σε όλη τη σπονδυλική στήλη προ και μετά της εφαρμογής του βάρους. Καταγράφηκαν οι διαστάσεις κάθε μεσοσπονδυλίου διαστήματος για κάθε μοίρα ξεχωριστά και έγινε σύγκριση των τιμών αυτών με άλλες καταγεγραμμένες μετρήσεις στη βιβλιογραφία. Συγκρίθηκαν τα ύψη και η διάμετρος των διαστημάτων μεταξύ τους και αναδείχθηκαν οι στατιστικά σημαντικές σχέσεις, δηλαδή καταγράφηκε η μεταβολή των διαστάσεων του μεσοσπονδύλιου δίσκου ανά επίπεδο. Επιπρόσθετα, έγινε προσπάθεια διαμόρφωσης εξισώσεων πρόβλεψης διακύμανσης του φυσιολογικού ύψους του μεσοσπονδύλιου διαστήματος με βάση τις διαστάσεις του γειτονικού του διαστήματος. Σε ότι αφορά την προοπτική μελέτη των υγιών εθελοντών, αναδείχθηκε η ημερήσια μεταβολή του μεσοσπονδύλιου ύψους και διαμέτρου σε κάθε επίπεδο. Τα αποτελέσματα της παρούσας μελέτης δημιουργούν μια βάση δεδομένων για μελλοντική αναφορά. Συσχετίστηκαν με την προεγχειρητική επιλογή χειρουργικών εμφυτευμάτων για την αναστήλωση του εκφυλισμένου διαστήματος αλλά και με τα όρια της διεγχειρητικής διάτασης του διαστήματος.
Συνδυαστική επίδραση της επεξεργασίας με αέριο όζον και άλλων μεθόδων συντήρησης στα φυσικοχημικά χαρακτηριστικά και στην επέκταση του χρόνου ζωής φρούτων και λαχανικών
Authors: Πάνου Ανδρέας
Published: September 2021

Στην παρούσα διατριβή μελετήθηκε η συνδυαστική επίδραση του αερίου όζοντος και άλλων μεθόδων συντήρησης στα φυσικοχημικά χαρακτηριστικά (απώλεια βάρους, ινώδες, χρωματικές παράμετροι L*, a* και b*, pH, τιτλοδοτούμενη οξύτητα, ολικά στερεά και πτητικά συστατικά) και στον χρόνο ζωής του σταφυλιού (της ποικιλίας Sultanina), της φράουλα (της ποικιλίας Camarosa), του βερίκοκου (της ποικιλίας Bebeko) και φρεσκοκομμένου μαρουλιού τύπου σαλάτα. Στην φράουλα μελετήθηκε επίσης η επίδραση της ακτινοβόλησης και της ήπιας θερμικής επεξεργασίας και στο μαρούλι μελετήθηκε η επίδραση της συσκευασίας σε παθητική τροποποιημένη ατμόσφαιρα σε διστρωματικό υλικό PET//LLDPE και του κιτρικού οξέος. Επίσης, εκτιμήθηκαν τα οργανοληπτικά χαρακτηριστικά (Εμφάνιση, γεύση και οσμή) και μικροβιολογικοί δείκτες όπως Ολική Μεσόφιλη Χλωρίδα, Ζύμες - Μύκητες, Εντεροβακτήρια, Γαλακτικά βακτήρια και μυκητιακή αποσύνθεση.Στα σταφύλια ο οζονισμός στα 0,5 ppm βελτίωσε την εμφάνιση και την γεύση τους και αύξησε τον χρόνο ζωής τους κατά 7 ημέρες συγκριτικά με τα ανεπεξέργαστα. Αντίθετα, η εφαρμογή υψηλότερων συγκεντρώσεων 1,0 και 1,5 ppm ελάττωσε τον χρόνο ζωής των σταφυλιών, επιταχύνοντας τον ρυθμό υποβάθμισης της εμφάνισης, της γεύσης και της οσμής. Η υψηλή διατηρησιμότητα των σταφυλιών που οζονίστηκαν στα 0,5 ppm μπορεί να αποδοθεί εν μέρει στον χαμηλότερο ρυθμό απώλειας βάρους.Στα μαρούλια η οπτική εμφάνιση παρουσίασε σημαντικές βελτιώσεις μετά την προσθήκη κιτρικού οξέος, τον οζονισμό στα 0,5 ppm και τον οζονισμό στα 0,5 ppm με προσθήκη κιτρικού οξέος σε σχέση με τα ανεπεξέργαστα μαρούλια. Σημαντική ήταν επίσης και η συμβολή αυτών στην ελάττωση της Ολικής Μεσόφιλης Χλωρίδας και των Εντεροβακτηρίων. Οι Ζύμες και οι Μύκητες παρουσίασαν μεγαλύτερη ανθεκτικότητα. Ο χρόνος ζωής αυξήθηκε κατά 4 ημέρες με την εφαρμογή των παραπάνω επεξεργασιών. Στις φράουλες η ακτινοβόληση στα 0,5 kGy, το ζεμάτισμα, ο οζονισμός στα 0,5 ppm και ο οζονισμός στα 0,5 ppm με ζεμάτισμα βελτίωσε ελάχιστα την εμφάνιση και την γεύση τους σε σχέση με τις ανεπεξέργαστες φράουλες και αύξησαν τον χρόνο ζωής της φράουλας κατά 2 ημέρες. Μεγαλύτερες δόσεις ακτινοβόλησης και οζονισμού επιτάχυναν τον ρυθμό υποβάθμισης της εμφάνισης και της γεύσης συγκριτικά με τις ανεπεξέργαστες φράουλες.Στα βερίκοκα ο οζονισμός σε όλες τις συγκεντρώσεις (0,5, 1,0 και 1,5 ppm) βελτίωσε την εμφάνιση και την γεύση των βερίκοκων συγκριτικά με τα ανεπεξέργαστα βερίκοκα. Τα καλύτερα αποτελέσματα παρατηρήθηκαν στα βερίκοκα που επεξεργάστηκαν σε συγκέντρωση 0,5 ppm και προκάλεσε αύξηση του χρόνου ζωής κατά 5 ημέρες.Όσο αφορά τα φυσικοχημικά χαρακτηριστικά, το pH και τα ολικά διαλυτά στερεά δεν επηρεάστηκαν σημαντικά από τον οζονισμό και την ακτινοβόληση. Το όζον σε χαμηλές συγκεντρώσεις αυξάνει το ινώδες των φρούτων και την φωτεινότητά τους εξαιτίας των λευκαντικών του ιδιοτήτων. Επίσης η τιτλοδοτούμενη οξύτητα επηρεάστηκε σημαντικά από τον οζονισμό και την ακτινοβόληση.
Ανάπτυξη επισημασμένων παραγώγων του νευροπροστατευτικού πεπτιδίου ουμανίνη για βιολογικές μελέτες
Authors: Κωστομοίρη Μύρτα
Published: September 2021

H κολιβελίνη (CL) είναι ένα υβριδικό 26-πεπτίδιο (SALLRSIPAPAGASR--LLLLTGEIDLP) και το πλέον δραστικό μέλος της νευροπροστατευτικής οικογένειας πεπτιδίων της ουμανίνης (HN) με in vitro και in vivo δράση έναντι τοξικών εκδηλώσεων που σχετίζονται με τη νόσο Alzheimer (ΑD). Αντικείμενο της παρούσας Διατριβής είναι η σύνθεση και ο χαρακτηρισμός νέων παραγώγων της CL, με απώτερο στόχο την ευρεία εφαρμογή τους στην διερεύνηση του τρόπου δράσης της οικογένειας της ΗΝ. Στο πλαίσιο αυτό, σχεδιάστηκαν και συντέθηκαν τρία νέα παράγωγα της CL τα οποία φέρουν ομάδες-ιχνηθέτες: α) την φθορίζουσα ένωση FITC (CL-FITC), β)την βιοτίνη – ένωση που σχηματίζει εξαιρετικά σταθερά σύμπλοκα με την πρωτεΐνη στρεπταβιδίνη (CL-βιοτίνη) και γ) το τριπεπτίδιο dimethylGly-Ser-Cys,χηλικό υποκαταστάτη του ραδιενεργού μετάλλου 99mTc (CL-CSG). Η σύνθεση πραγματοποιήθηκε σύμφωνα με την Fmoc στρατηγική σύνθεσης πεπτιδίων σε στερεά φάση, ο καθαρισμός έγινε με ημιπαρασκευαστική RP-HPLC και ο χαρακτηρισμός με ESI-MS και φασματοσκοπία NMR.Δομική ανάλυση των παραγώγων με φασματοσκοπία NMR καθώς καιπειράματα κυτταροτοξικότητας με την μέθοδο ΜΤΤ έδειξαν ότι η εισαγωγή της ομάδας-ιχνηθέτη δεν επιφέρει αλλαγές στην διαμόρφωση της CL ούτε καθιστά τοξικά τα νέα παράγωγα. Μελέτες μικροσκοπίας φθορισμού με τη χρήση του παραγώγου CL-FITC έδειξαν πρόσδεση στην μεμβράνη των υβριδικών κυττάρων F11, η οποία ελαττώνεται όταν τα κύτταρα προεπώαζονται με περίσσεια CL. Σύμπλεξη του CL-CSG με 99mTc και in vivo πειράματα βιοκατανομής σε φυσιολογικούς ποντικούς έδειξαν την παρουσία ραδιενέργειας στον εγκέφαλο 2 min p.i. και απέκκριση μέσω του ουροποιητικού. Τέλος, in vitro μελέτες αλληλεπίδρασης του παραγώγου CL-βιοτίνη με το β-αμυλοειδές πεπτίδιο της AD με μέθοδο τύπου ELISA (βιοτίνης/στρεπταβίνης), σε συνδυασμό με πειράματα κυκλικού διχρωισμού, δείχνουν αλληλεπίδραση της CL με το β-αμυλοειδές πεπτίδιο.
Η συμπερίληψη παιδιών με τυπική και μη τυπική ανάπτυξη στη γενική τάξη και η μετάβασή τους από το νηπιαγωγείο στο δημοτικό σχολείο
Authors: Στράτη Παναγιώτα
Published: September 2021

Η συνεκπαίδευση βασίζεται στο δικαίωμα κάθε παιδιού να είναι μέλος της κοινής σχολικής ζωής και να του παρέχουν κατάλληλες διδακτικές και μορφωτικές εμπειρίες. Η παρούσα μελέτη θεωρεί ότι η συμπεριληπτική εκπαίδευση μπορεί να ανταποκριθεί στη διαφορετικότητα των μαθητών, λαμβάνοντας υπόψη της, ότι τα γενικά σχολεία με ενταξιακό προσανατολισμό, είναι αποτελεσματικό μέσο για την επίτευξη της εκπαίδευσης για όλους. Στο πλαίσιο της συνεκπαίδευσης, ερευνάται η μετάβαση των παιδιών με αναπηρία ή ειδικές εκπαιδευτικές ανάγκες από το νηπιαγωγείο στο δημοτικό σχολείο, που αναγνωρίζεται ως μια από τις πιο σημαντικές μεταβάσεις που αντιμετωπίζουν τα μικρά παιδιά. Η διαδικασία της συμπερίληψης επηρεάζεται από τα εφαρμοζόμενα μοντέλα για την αναπηρία και τη συνεκπαίδευση. Το παιδί ως σύνθετος οργανισμός είναι ενταγμένο σε ένα σύστημα αλληλεπιδράσεων οικογένειας, σχολείου, γειτονιάς και κοινωνικών σχέσεων, το οποίο βρίσκεται σε διαρκή εξέλιξη. Σκοπός αυτής της μελέτης είναι να διατυπωθούν οι σημαντικοί παράμετροι που σχετίζονται με τη συνεκπαίδευση, οι απόψεις των εκπαιδευτικών Πρωτοβάθμιας Εκπαίδευσης για την ενταξιακή εκπαίδευση και να καθοριστεί το πλαίσιο μετάβασης των παιδιών με αναπηρία ή ειδικές εκπαιδευτικές ανάγκες. Στην έρευνά μας, συμμετείχαν Ν:520 εκπαιδευτικοί (νηπιαγωγοί και δάσκαλοι) από την περιφέρεια της Ηπείρου που απάντησαν σε ερωτήματα για θέματα ένταξης, συνεκπαίδευσης και ομαλής μετάβασης από το νηπιαγωγείο στο δημοτικό σχολείο. Υλοποιήθηκε επίσης, ετήσιο εκπαιδευτικό πρόγραμμα για τη συνεκπαίδευση παιδιών με διαταραχές στο φάσμα του αυτισμού, σε προσχολικό κέντρο και σε δύο νηπιαγωγεία. Κοινή πεποίθηση των εκπαιδευτικών είναι, ότι δεν έχουν την κατάλληλη πρακτική εμπειρία για να διδάξουν σε τάξεις συνεκπαίδευσης. Δηλώνουν ότι χρειάζονται στήριξη για να ανταποκριθούν στις ανάγκες όλων των μαθητών στο γενικό σχολείο. Υποστηρίζουν τη συνεκπαίδευση που θα υλοποιηθεί με κατάλληλα, ποιοτικά και αποτελεσματικά προγράμματα. Οι εκπαιδευτικοί και οι οικογένειες μπορούν να στηρίξουν τις μεταβάσεις των παιδιών, χρειάζονται όμως ευρύτερες αλλαγές σε επίπεδο σχολείων και κοινοτήτων. Τα παιδιά με αναπηρία ή ειδικές εκπαιδευτικές ανάγκες μπορούν να συμμετέχουν με ίσους όρους στο σχολικό πρόγραμμα αλλά είναι απαραίτητη η ετοιμότητα των σχολείων να τους αποδέχονται ισότιμα.
Συνεργασία μεταλλικού συμπλόκου - ρίζας κατά τη φωτοσυνθετική διάσπαση του H2O
Authors: Χρυσίνα Μαρία
Published: September 2021

Photosystem II is a membrane multi - subunit protein complex, whichcatalyzes the photoinduced water oxidation in plants. When a special cluster ofchlorophylls, P680, absorbs a photon, it gives an electron to plastoquinone Q. Thepositive charge on P680 is compensated by an electron from a Mn4CaO5 cluster,which binds substrate H2O molecules. When four photons are absorbed, fourelectrons have moved from the Mn4CaO5 cluster to quinone and four H+have been released to the bulk, then O2 is formed. Therefore, the catalytic cycle of the Mn4CaO5cluster undergoes four transitions, called S – transitions: S0 → S1, S1 → S2, S2 → S3, S3→ (S4) → S0. TyrΗ, a residue near Mn4CaO5, acts as an intermediate electron carrierbetween the cluster and P680, and in parallel it influences H+removal.In the present work, low-temperature EPR spectroscopy was employed inorder to trap and study intermediates, including the free radical TyrΗ˙ interactingwith Mn4CaΟ5, during the two critical transitions S2 → S3 and S3 → S0. When S2TyrΗ˙ istrapped at temperatures > ca 233 K, proton abstraction is in progress, in constrast totrapping at cryogenic temperature, at which proton remains at its site. During S2 →S3, TyrZ abstracts simultaneously eand Θ+from Mn4CaO5 and the H bond networkincluding Asn 298 is used for proton extraction. At S3 → S0, the Asp 61 pathway isused. In the presence of methanol, the Asp 61 pathway is used in S2 → S3. In order toproceed to S3, methanol has to be exchanded with a Θ2Ο molecule. The criticalintermediate S3TyrΗ˙ was trapped, and this is important for understanding O2formation during S3 → S0. Finally, the methodology used in the present study will bevery useful in the trapping of unstable intermediates and related studies by advanced spectroscopic techniques.
Ανακύκλωση απορριμμάτων λατομείων και βιομηχανικών μονάδων στον τομέα των βομηχανικών ορυκτών με σκοπό την παραγωγή νέων καινοτόμων υλικών
Authors: Καβούρη Σταυρούλα
Published: September 2021

Στα πλαίσια των σύγχρονων τάσεων στην ανάπτυξη πράσινων υλικών εξετάστηκαν, αξιολογήθηκαν και δοκιμάστηκαν απορρίμματα βιομηχανιών και λατομικών δραστηριοτήτων με σκοπό τη διερεύνηση συμμετοχής τους σε καινοτόμα προϊόντα δόμησης χαμηλότερου ενεργειακού αποτυπώματος. Στείρα Νεογενή αργιλικά ιζήματα υπερκείμενα λιγνιτικών στρωμάτων από τις λεκάνες της Φλώρινας και της Ελασσόνας, αποτέλεσαν τις πρώτες ύλες με στόχο την παρασκευή ελαφροβαρών κεραμικών πλίνθων, με βελτιωμένες θερμομονωτικές ιδιότητες και χαμηλότερες θερμοκρασίες πυροσυσσωμάτωσης σε σχέση με συμβατικές. Το παραπροϊόν από τον εμπλουτισμό του κοιτάσματος χουντίτη–υδρομαγνησίτη που βρίσκεται στη λεκάνη της Κοζάνης, δοκιμάστηκε σε λευκούς μαρμαροσοβάδες εξωτερικής στρώσης, υποκαθιστώντας filler ανθρακικού ασβεστίου με στόχο την παρασκευή τσιμεντοκονιαμάτων με βελτιωμένη θερμική συμπεριφορά σε επεισόδιο πυρκαγιάς. Μελετήθηκε η βιβλιογραφία που σχετίζεται τόσο με τις πρώτες ύλες, συμβατικές και εναλλακτικές, όσο και με τις τελικές εφαρμογές που επιλέχθηκαν. Η μεθοδολογία στηρίχθηκε στα αποτελέσματα της βιβλιογραφικής έρευνας, στον χαρακτηρισμό και την αξιολόγηση των εν δυνάμει πρώτων υλών, σε σχέση πάντα με συμβατικές ύλες που χρησιμοποιούνται σε αντίστοιχες εφαρμογές, και στις παραγωγικές διαδικασίες και μεθόδους ανάπτυξης τελικών προϊόντων με τις επιθυμητές ιδιότητες. Πραγματοποιήθηκε η εργαστηριακή σύνθεση των προϊόντων. Οι ιδιότητες που ανέπτυξαν, ελέγχθηκαν και αξιολογήθηκαν βάσει προτύπων, κανονιστικών διατάξεων κα τεχνικών οδηγιών. Σε κάθε περίπτωση ακολούθησε σύγκριση με δείγματα αναφοράς, εμπορικά δείγματα ή όπου ορίζονταν με απαιτούμενες προδιαγραφές ποιότητας. Τέλος, διεξήχθησαν συμπεράσματα σχετικά με την καταλληλότητα εφαρμογής των εξορυκτικών αποβλήτων σε δομικά προϊόντα. Σε κατάληξη των παραπάνω, επιτεύχθηκε η παρασκευή ελαφροβαρών κεραμικών πλίνθων σε χαμηλότερες θερμοκρασίες όπτησης σε σχέση με τις συμβατικές, με χρήση αργιλικών υλικών χαμηλής ποιότητας που μέχρι σήμερα διατίθενται προς απόρριψη ως άχρηστα υλικά. Επιπλέον, οι θερμομονωτικές ιδιότητες που ανέπτυξαν τις καθιστούν κατάλληλες για κατασκευές με απαιτήσεις χαμηλού ενεργειακού κόστους και εξοικονόμησης ενέργειας. Επιπλέον, βρέθηκε ότι το παραπροϊόν χουντίτη-υδρομαγνησίτη μπορεί να υποκαταστήσει filler CaCO₃ σε ποσοστά 5-7,5% κ.β., χωρίς ιδιαίτερη μεταβολή των βασικών ιδιοτήτων του τσιμεντοκονιάματος. Παράλληλα, βελτιώνει τη συμπεριφορά του κονιάματος και εν γένει της τοιχοποιίας σε επεισόδιο φωτιάς, τόσο ως προς την καθυστέρηση της ροής θερμότητας, όσο και ως προς την ανάπτυξη μηχανικών αντοχών σε υψηλές θερμοκρασίες. Κλείνοντας, αξίζει να σημειωθεί ότι τα εξορυκτικά απόβλητα λόγω της μεγάλης ποσότητας αλλά και της διαφορετικής προέλευσης και σύστασής τους μπορούν να χρησιμοποιηθούν ως εναλλακτικές πρώτες ύλες για προϊόντα με στοχευόμενες εφαρμογές. Το παραπάνω εξασφαλίζει φυσικούς πόρους και εξοικονομεί ενέργεια, συνάδοντας με τους στόχους της σύγχρονης βιομηχανίας δόμησης.
Photocatalytic degradation of cyanotoxins and water taste and odor compounds using TiO2 based nanocatalysts and polyoxometalates
Authors: Φωτίου Θεοδώρα
Published: September 2021

Η φωτοκατάλυση με χρήση διοξειδίου του τιτανίου (TiO2) είναι μία προηγμένη τεχνολογία οξείδωσης, η οποία σε συνδυασμό με την ηλιακή ενέργεια μπορεί να εφαρμοστεί αποτελεσματικά για τον καθαρισμό του νερού από μεγάλο φάσμα τοξικών ενώσεων. Η απαίτηση όμως υπεριώδους ακτινοβολίας για να ξεπεραστεί το ενεργειακό χάσμα του TiO2, αποτελεί το λόγο της έντονης ερευνητικής δραστηριότητας γύρω από την ανάπτυξη νέων βελτιωμένων καταλυτών. Η παρουσία κυανοβακτηρίων στα νερά αποτελεί σηµαντικό πρόβληµα, δεδοµένου ότι διάφορα γένη µπορούν να παράγουν τοξίνες (κυανοτοξίνες) με σημαντικές επιπτώσεις στην ανθρώπινη υγεία. Επιπλέον, είναιπιθανόν να παραχθούν ενώσεις που προσδίδουν γεύση και οσμή στο νερό με αποτέλεσμα την υποβάθμιση της ποιότητάς του. Στη παρούσα εργασία μελετήθηκε η φωτοκαταλυτική αποικοδόμηση κυανοτοξινών (microcystin-LR, MC-LR καιCylindrospermopsin, CYN) και ουσιών που προσδίδουν οσμή στα νερά (Geosmin, GSMand 2-methylisoborneol, MIB). Έγινε χρήση φωτοκαταλυτών με βάση το TiO2 (DegussaP25, Kronos vlp-7000, Ref-TiO2, N-TiO2, NF-TiO2, GO-TiO2 and ECT-1023t) για την πλήρη αποικοδόμηση των ενώσεων αυτών σε υδατικά διαλύματα με χρήση υπεριώδους, ηλιακής και ορατής ακτινοβολίας. Για την αξιολόγηση της δραστικότητας των φωτοκαταλυτών, εξετάστηκε η επίδραση διαφόρων παραμέτρων όπως η παρουσία οξυγόνου, το είδος και η ένταση ακτινοβολίας, η συγκέντρωση των καταλυτών και των υποστρωμάτων, το pΗ, η προσρόφηση στον φωτοκαταλύτη, καθώς και ο σχηματισμός ενδιάμεσων προϊόντων και η τοξικότητα. Με βάση τον προσδιορισμό των ενδιαμέσων και τελικών προϊόντων προτείνεται μηχανισμός αποικοδόμησης, στον οποίο σημαντικό ρόλο έχουν οι ρίζες υδροξυλίου (●OH). Επιπλέον μελετήθηκε η φωτοκαταλυτική αποικοδόμηση των ενώσεων GSM και MIB παρουσία της πολυοξομεταλλικής ένωσηςH4SiW12O40. Συγκριτική μελέτη με τη χρήση δεσμευτών ●OH κατέληξε σε μηχανισμό αντίστοιχο με εκείνο παρουσία TiO2. Τα συνολικά αποτελέσματα της εργασίας αυτής δείχνουν ότι η φωτοκατάλυση με TiO2 είναι πολύ αποτελεσματική στην απομάκρυνση κυανοτοξινών και ουσιών που προσδίδουν δυσάρεστη γεύση και οσμή στο νερό. Οι εφαρμογές της τεχνολογίας αυτής μπορούν να επεκταθούν και στην ορατή-ηλιακή περιοχή του φάσματος με ανάπτυξη νέων τροποποιημένων φωτοκαταλυτικών υλικών.
Σύνθεση βιοδραστικών δευτερογενών μεταβολιτών και αναλόγων αυτών
Authors: Αθηναίος Νικόλαος
Published: September 2021

Στην παρούσα διατριβή παρουσιάζεται η ολική σύνθεση της (+)-σκυφοστατίνης και της (–)-λαουρενοδιτερπενόλης. Η ολική σύνθεση της (+)-σκυφοστατίνης ολοκληρώθηκε μέσω: 1) Της ασύμμετρης σύνθεσης του ολικώς προστατευμένου πολικού φαρμακοφορικού πυρήνα της (+)-σκυφοστατίνης σε 8 βήματα και απόδοση 11%. 2) Της τελικής αποπροστασίας του πολικού πυρήνα του μορίου, σύζευξης με την υδρόφοβη αλυσίδα, της οποίας η παρασκευή πραγματοποιήθηκε από την ομάδα του Καθ. Negishi και αποπροστασίας η οποία οδήγησε στην ολική σύνθεση της (+)-σκυφοστατίνης σε απόδοση 42%. Κατά τη διάρκεια της μελέτης μας για την ολική σύνθεση της (–)-λαουρενοδιτερπενόληςπαρασκευάστηκαν δύο ανάλογα τα οποία περιέχουν τον 7-οξαδικυκλο[2.2.1]επτανικό δακτύλιο του φυσικού προϊόντος και ελέγχτηκε η ικανότητα τους για αναστολή της ενεργοποίησης του HIF-1. Η ασθενής ανασταλτική τους ικανότητα υποδήλωσε τη μεγάλη σημασία του κυκλοεξενικού τμήματος της (–)-λαουρενοδιτερπενόλης. Μετά την ολοκλήρωση της παρασκευής των δύο αναλόγων της (–)-λαουρενοδιτερπενόλης η προσπάθεια μας εστιάστηκε στην ολική σύνθεση του μορίου. Στην παρούσα διατριβή παρουσιάζουμε: 1) Την παρασκευή του 7-οξα-δικυκλο[2.2.1]επτανικού δακτυλίου της (–)-λαουρενοδιτερπενόλης,η οποία περιλαμβάνει μια εναντιοεκλεκτική αντίδραση Diels-Alder μεταξύ του φουμαρικού διαιθυλεστέρα και του 2,5-διμεθυλοφουρανίου, σε δέκα βήματα με 37%συνολική απόδοση και 92% ee. 2) Μια βελτιωμένη παρασκευή της (3R, 3aR, 7aS)-"wine lactone" από (S)-λεμονένιο,η οποία οδήγησε στη σύνθεση του C(1)-C(8) τμήματος της (–)-λαουρενοδιτερπενόλης σε 11 βήματα και απόδοση 37%. 3) Τις μελέτες μας για τη σύνθεση του ανθρακικού σκελετού του μορίου μέσω αντίδρασης ολεφινικής μετάθεσης και αντίδρασης σύζευξης Suzuki-Miyaura. 4) Την ολική σύνθεση της (–)-λαουρενοδιτερπενόλης μέσω μιας πυρηνόφιλης προσθήκης οργανολιθιακής ένωσης σε αλδεΰδη σε 4 βήματα και απόδοση 31%.
Properties and dynamics of chromophoric dissolved organic matter (CDOM) in Eastern Mediterranean waters
Authors: Πίττα Έλλη
Published: September 2021

Ο σκοπός της εργασίας είναι η διερεύνηση των οπτικών ιδιοτήτων της Διαλυτής Οργανικής Ύλης, DOM, σε μια μεγάλη περιοχή της Ανατολικής Μεσογείου η οποία καλύπτει τη Θάλασσα του Μαρμαρά, το Βόρειο-Κεντρικό και Νότιο Αιγαίο, το Νότιο Ιόνιο, τη Βορειοδυτική Θάλασσα της Λεβαντίνης καθώς και το Σπερχειό Ποταμό. Δευτερέυων στόχος της διατριβής είναι να μελετήσει την αυτόχθονη παραγωγή της CDOM. Για τον χαρακτηρισμό των οπτικών ιδιοτήτων της DOM καθώς και στη διερεύνηση της χημική σύνθεσης της DOM και στον προσδιορισμό διεργασιών μετασχηματισμού χρησιμοποιούνται η Χρωμοφόρα Διαλυτή Οργανική Ύλη (CDOM) και η Φθορίζουσα Διαλυτή Οργανική Ύλη (FDOM). Η CDOM είναι το τμήμα της DOM που έχει την ικανότητα να απορροφά ακτινοβολία στο υπεριώδες και ορατό τμήμα του ηλεκτρομαγνητικού φάσματος. Η FDOM είναι το τμήμα της CDOM που επιπλέον παρουσιάζει φθορισμό. Η CDOM παρουσιάζει μεγάλη οικολογική σημασία καθώς είναι από τους κυριότερους παράγοντες που ευθύνονται για την απορρόφηση της ηλιακής ακτινοβολίας στα φυσικά ύδατα επηρεάζοντας τις φωτοσυνθετικές διεργασίες. Για το σκοπό της εργασίας λήφθηκαν φάσματα απορρόφησης καθώς και φάσματα φθορισμού Excitation Emission Matrices. Για την ταυτοποίηση των φθοριζόντων στοιχείων πραγματοποιήθηκε ανάλυση Parallel FactorAnalysis, PARAFAC. Τα αποτελέσματά μας δείχνουν ότι τα ιδιαίτερα οπτικά χαρακτηριστικά των ποταμών και η επίδρασή τoυς στα παράκτια ύδατα μπορούν να προσδιοριστούν καλύτερα μέσω του φθορισμού. Η επιφάνεια της Θάλασσας του Μαρμαρά παρουσιάζει οπτικές ιδιότητες οι οποίες αποκλίνουν από τις παρατηρούμενες στις ανοικτές θάλασσες. Η Μαύρη Θάλασσα φαίνεται να εισάγει σημαντικές ποσότητες CDOM καιFDOM πρωτεϊνικής και χουμικής φύσεως στο Βόρειο Αιγαίο επηρεάζοντας τις οπτικές ιδιότητες της περιοχής και παρουσιάζοντας ταυτόχρονα εποχιακές διακυμάνσεις. Η φωτοδιάσπαση φαίνεται να είναι καθοριστικός παράγοντας αποικοδόμησης της CDOM και της FDOM χουμικής φύσεως στην επιφάνεια του Αιγαίου. Αντίθετα σε μεσοπελαγικά και βαθυπελαγικά νερά η μικροβιακή δραστηριότητα φαίνεται να οδηγεί σε εξάντληση των φθοριζόντων ουσιών πρωτεϊνικής φύσεως και στην παραγωγή χουμικών ενώσεων.Συνολικά η παρούσα εργασία δείχνει ότι η ανάλυση της CDOM και FDOM μπορεί να παρέχει χρήσιμες πληροφορίες σχετικά με τη σύνθεση της DOM και να παρακολουθήσει χημικές διεργασίες αλλοίωσης στις οποίες υπόκειται.
Μελέτη της βιοποικιλότητας του Cistus στην Ελλάδα και επιλογή γονοτύπων για ενεργές χημικές ουσίες με βιοτεχνολογικές προσεγγίσεις
Authors: Κώστας Στέφανος
Published: September 2021

Από 128 γονότυπους του Cistus creticus, είδος που αυτοφύεται στην Ελλάδα, συλλέχθηκε φυτικό υλικό με σκοπό τη ριζοβολία των μοσχευμάτων τους, την παραγωγή φυτών για δημιουργία συλλογής, τη γενετική ταξινόμησή τους και τον προσδιορισμό των παραγόμενων πολυφαινολών και τερπενίων. Οι περιοχές απόκτησης των γονοτύπων ήταν οι Σίσσες Ρέθυμνου (29 γονότυποι), η Χαλκιδική (28), το Ακρωτήρι (11), το Μανολιόπουλο (5), η Κάνδανος (21) και τα Φλώρια (9) από τα Χανιά, το Μενίδι Αιτωλοακαρνανίας (2), η Ανάληψη Ηλείας (5), τα Πιέρια Όρη (1), ο Βόλος (2), η Τήνος (7), το Αγρίνιο (4) και η Χίος (5). Η εγκατάσταση της υπαίθριας συλλογής έγινε σε γεωτεμάχιο του Εργ. Ανθοκομίας, στο Αγρόκτημα του ΑΠΘ και περιελάμβανε τρία φυτά από κάθε γονότυπο για τους οποίους καταγράφηκαν τα μορφολογικά τους χαρακτηριστικά με έμφαση σε εκείνα της άνθισης. Η ριζοβολία των μοσχευμάτων μελετήθηκε, με εφαρμογή του Κ-ΙΒΑ, στους βλαστούς που κόπηκαν από τα φυτά των αυτοφυών πληθυσμών στις τέσσερις εποχές του χρόνου. Ακολούθησε γενετική ανάλυση των 128 γονοτύπων με τους μοριακούς δείκτες ISSRs. Συγχρόνως, πραγματοποιήθηκε χημική ανάλυση των νεαρών φύλλων όλων των γονοτύπων για τον προσδιορισμό των πολυφαινολών με χρήση LC-MS/MS καθώς και με GC-MS για την ανίχνευση των τερπενίων. Τα αποτελέσματα έδειξαν ότι η χρήση του Κ-ΙΒΑ σε συγκέντρωση 2.000 και 4.000 ppm έδωσε τα υψηλότερα ποσοστά ριζοβολίας τον Χειμώνα και το Φθινόπωρο. Για χρήση του C. creticus στην κηποτεχνία, καταλληλότερος αποδείχτηκε ότι είναι ο πληθυσμός από την Τήνο, καθώς παρήγαγε τον μεγαλύτερο αριθμό ανθέων και είχε μεγάλη διάρκεια ανθοφορίας. Η γενετική ανάλυση έδειξε ότι οι πληθυσμοί από Σίσσες και Χαλκιδική (C. creticus subsp. creticus) δεν διαφέρουν διακριτά μεταξύ τους και βρίσκονται γενετικά κοντά με τους περισσότερους πληθυσμούς. Για τους γονότυπους από την Κάνδανο, την Τήνο και το Μενίδι προτείνεται η ομαδοποίησή τους στο υποείδος C. creticus subsp. eriocephalus (με πολύ λιγότερα αδενικά τριχώματα στα φύλλα τους). Όσον αφορά στις συγκεντρώσεις των πολυφαινολών, βρέθηκε ότι τις υψηλότερες αποδόσεις είχαν οι πληθυσμοί από τις Σίσσες, το Μενίδι, και τη Χαλκιδική. Αντίστοιχα, οι υψηλότερες τιμές των συνολικών τερπενίων προήρθαν από τον πληθυσμό της Χαλκιδικής. Λαμβάνοντας υπόψη τις χημικές αναλύσεις, σε συνδυασμό με τη μορφολογική περιγραφή, προκύπτει ότι για παραγωγή πολυφαινολών οι προτεινόμενοι γονότυποι είναι οι S29, S26, S15 και S28, ενώ για την παραγωγή τερπενίων είναι οι γονότυποι C23, C12, C16, C26 και S4.
Η κοινωνική προστασία των παιδιών που στερούνται γονεϊκής φροντίδας και ο κοινωνικός αποκλεισμός στην Ελλάδα
Authors: Μαρκάκη Καλλιόπη
Published: September 2021

Θα μπορούμε αρχικά να πούμε ότι τα μέτρα και οι πολιτικές της κοινωνικήςπροστασίας μεταβάλλονται διαχρονικά και καθώς οι φορτίσεις του παρελθόντοςυποχωρούν και το ιστορικό βάθος των εμπειρικών και ερευνητικών δεδομένωναυξάνεται, οι επικρατούσες αντιλήψεις αλλάζουν. Η κοινωνική θέση των παιδιών έχειυποστεί ριζικές αλλαγές από τον 19ο αιώνα μέχρι και τις τελευταίες δεκαετίες Στηνέρευνα μας καταγράφονται τα κοινωνικό οικονομικά χαρακτηριστικά των παιδιώνκαι των οικογενειών τους που εισήλθαν σε ένα αντιπροσωπευτικό αριθμό ΚέντρωνΠαιδικής Μέριμνας από το 1970 έως και το 2016, ποιοι λόγοι ευθύνονται για τηνεισαγωγή τους & τα χρόνια παραμονής τους σε αυτά. Τα αποτελέσματα της έρευναςξεδιπλώνουν το πώς επηρεάστηκε η αντίληψη για την παιδική μέριμνα από τιςαλλαγές που συντελέστηκαν στην Ελλάδα την προαναφερθείσα περίοδο. Μέσα απόαυτά επιβεβαιώνεται η νέα τάση μελέτης της παιδικής ηλικίας στην κοινωνιολογίααναδεικνύοντας το πώς η παιδική ηλικία και η αντίληψη για την παιδική προστασίαεπηρεάζεται από ένα ευρύ φάσμα οικονομικών, πολιτικών και ιδεολογικών συνθηκώνκαι το πώς τα παιδιά μπορούν να γίνονται μονάδα παρατήρησης και ανάλυσηςαποτελώντας μια αυτόνομη στατιστική κατηγορία (Qvortup J. et al., 1987, “Childhood as a Social Phenomenon-Implications for Future Social Policy”, Project Proposal, Norway). Υπό αυτό το πρίσμα η παιδική ηλικία και η αντίληψη της παιδικής προστασίας δενπροϋπάρχει ως φυσική, αχρονική κατηγορία αλλά προσδιορίζεται με τους ίδιουςόρους με τους οποίους κατανοούνται τα υπόλοιπα πολιτισμικά προϊόντα. Μέσα απότην έρευνα μας η παιδική προστασία εξετάζεται ως μια δυναμική κοινωνική καιιστορική δόμηση, ως ένα συνεχές βιώσιμο και δημιουργούμενο κοινωνικό φαινόμενοτο οποίο διακρίνεται για την αξία του στο παρόν, το παρελθόν και το μέλλον καιγίνεται αντιληπτή ως μέρος της κοινωνικής δομής η οποία επηρεάζει και επηρεάζεταιαπό τις κοινωνικές σχέσεις (James, A., & Prout, A., 1990, “Re-presenting childhood: Time and transition in the study of childhood” στο James, A., & Prout, A (επιμ.), “Constructing and Reconstructing Childhood. Contemporary Issues in the Sociological Study of Childhood”, London, The Falmer Press).
Σύνθεση και χαρακτηρισμός πολύπλοκων μακρομοριακών αρχιτεκτονικών
Authors: Νέγκα Αλκμήνη
Published: September 2021

Στην παρούσα διατριβή συντέθηκαν πολυμερή στυρενίου – αιθυλενοξειδίου και στυρενίου – μεθακρυλικού μεθυλεστέρα με πολύπλοκη μακρομοριακή αρχιτεκτονική. Η σύνθεση των πολυμερών πραγματοποιήθηκε με ανιοντικό πολυμερισμό και πολυμερισμού μέσω ριζών νιτοξειδίου. Επιπλέον, με πολυμερισμό αντιστρεπτής μεταφοράς αλυσίδας με προσθήκη και απόσπαση συντέθηκε γραμμικό πολυστυρένιο (single-ion). Αυτό αποτέλεσε το πρώτο βήμα για τη μελλοντική ενσωμάτωση του τροποποιημένου στυρενίου σε πολύπλοκες μακρομοριακές αρχιτεκτονικές και την χρήση τους ως πολυμερικές μεμβράνες, σε μπαταρίες ιόντων λιθίου.Τα συμπολυμερή χαρακτηρίσθηκαν με χρωματογραφία αποκλεισμού μεγεθών (GPC), πυρηνικό μαγνητικό συντονισμό (1H ΝΜR), διαφορική θερμιδομετρία σάρωσης (DSC) και θερμοσταθμική ανάλυση (TGA). Ορισμένα από αυτά αναμείχθηκαν με άλας λιθίου και υποβλήθηκαν σε μετρήσεις ρεολογίας και αγωγιμότητας μέσω διηλεκτρικής φασματοσκοπίας. Η ομοιογένεια διασποράς των αστεροειδών πολυμερών πολυ(μεθακρυλικού μεθυλεστέρα) εντός της μήτρας πολυαιθυλενοξειδίου εξετάστηκε με ηλεκτρονική μικροσκοπία διαπερατότητας (ΤΕΜ)